Maja Loncar , MA frá Félagsráðgjafardeild Reynsla Maju Loncar sem flóttabarns varð henni innblástur að lokaverkefni til meistaraprófs í félagsráðgjöf við Háskóla Íslands . Þar skoðaði hún tækifæri , áskoranir og vonir og væntingar ungs flóttafólks á aldrinum 18 - 26 ára hér á landi . Málefni flóttamanna í Evrópu hafa verið mikið í umræðunni síðustu misseri og m.a. sett töluverðan svip á kosningabaráttu í fjölmörgum löndum víða um álfuna . Málaflokkurinn hefur lengi verið Maju mjög hugleikinn og til marks um það vann hún BA-verkefni í félagsráðgjöf um félagslega aðlögun flóttabarna . Í meistaraverkefninu vildi hún gera reynslu flóttafólks enn sýnilegri og ákvað því að beina sjónum sérstaklega að ungu flóttafólki . „ Það er viðkvæmur hópur , bæði út frá aldri og félagslegri stöðu , “ segir Maja sem sjálf kom hingað til lands um aldamótin sem flóttabarn frá Króatíu . „ Niðurstöður mínar sýna að ungt flóttafólk upplifir töluverðar hindranir í því að taka skrefið í átt að fullorðinsárum sem felur m.a. í sér að finna góða atvinnu , klára háskólanám og hefja sjálfstæða búsetu og líf . “ Maja tók viðtöl við ungt fólk sem átti það sameiginlegt að vera með stöðu flóttamanns hér á landi . „ Niðurstöður mínar sýna að ungt flóttafólk upplifir töluverðar hindranir í því að taka skrefið í átt að fullorðinsárum sem felur m.a. í sér að finna góða atvinnu , klára háskólanám og hefja sjálfstæða búsetu og líf . Þau upplifa ýmis tækifæri sem þau höfðu ekki í heimalandi sínu en hins vegar einnig áskoranir þegar kemur að félagslegum réttindum og þátttöku í íslensku samfélagi , “ segir Maja . Um er að ræða fyrstu rannsóknina hér á landi á stöðu þessa afmarkaða hóps flóttamanna og Maja segir niðurstöðurnar samhljóða niðurstöðum erlendra rannsókna . „ Rannsókn sem þessi getur átt þátt í því að bæta stuðning og þjónustu við þennan tiltekna hóp og gera þarfir hans í samfélaginu sýnilegri , “ segir hún að endingu um þýðingu rannsóknarinnar . Leiðbeinandi : Guðbjörg Ottósdóttir , lektor við Félagsráðgjafardeild